КОМИ РЕСПУБЛИКАСА ЮРАЛЫСЬЛӦН
ИНДӦД

**Коми Республикаса Юралысьлӧн ӧткымын индӧдӧ**

**вежсьӧмъяс пыртӧм йылысь**

Шуа:

1. Пыртны Коми Республикаса Юралысьлӧн ӧткымын индӧдӧ вежсьӧмъяс содтӧдын индӧм лыддьӧг серти.

2. Тайӧ Индӧдыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысьлысь могъяс

недыр олӧмӧ пӧртысь С. Гапликов

Сыктывкар

2016 вося лӧддза-номъя тӧлысь 24 лун

86 №

Коми Республикаса Юралысьлӧн

2016 во лӧддза-номъя тӧлысь 24 лунся 86 №-а Индӧд дорӧ

СОДТӦД

Коми Республикаса Юралысьлӧн ӧткымын индӧдӧ пыртӧм

**ВЕЖСЬӦМЪЯС**

1. “Коми Республикаса канму гражданскӧй служба чинъясын уджалысь йӧзӧс пенсияӧн могмӧдӧм йылысь” Коми Республикаса Оланпас збыльмӧдан мераяс йылысь” Коми Республикаса Юралысьлӧн 2008 во кӧч тӧлысь 9 лунся 83 №-а Индӧдын:

Коми Республикаса канму гражданскӧй служба чинъясын уджалысь йӧзлы уна вося уджысь пенсияла шыӧдчан, уна вося уджысь пенсия индан да сылысь мында вежан, уна вося уджысь пенсия мынтан, сійӧс дугӧдлан, бӧр мынтыны заводитан, дугӧдан да выльысь мынтыны заводитан правилӧяслысь, мый вынсьӧдӧма Индӧдӧн (1 №-а содтӧд), 14 пункт гижны тадзи:

“14. Коми Республикаса гражданскӧй служащӧйлы уна вося уджысь пенсиясӧ мынтӧ Коми Республикаса удж, уджӧн могмӧдан да социальнӧя доръян министерство федеральнӧй пошта связь организацияяс пыр либӧ финансово-кредитнӧй учреждениеяс пыр быд тӧлысь, мунан тӧлысся 25 лунысь оз сёрджык, тайӧ пунктса мӧд абзацын индӧм случайысь кындзи.

Коми Республикаса гражданскӧй служащӧйяслы, кодъяс серти уна вося уджысь пенсия мынтӧм вылӧ тшӧктӧмъясыс воисны Коми Республикаса удж, уджӧн могмӧдан да социальнӧя доръян министерствоӧ мунан тӧлысся 16 лунсянь тӧлысь помӧдз, уна вося уджысь пенсиясӧ мынтӧны федеральнӧй пошта связь организацияяс пыр либӧ финансово-кредитнӧй учреждениеяс пыр мунан тӧлысся 25 лунӧдз.

Коми Республикаса гражданскӧй служащӧйлы, коді олӧ Коми Республика сайын, уна вося уджысь пенсиясӧ мынтӧны пошта пыр вуджӧдӧмӧн.

Уна вося уджысь пенсиясӧ мынтӧны да сійӧс вайӧм да вуджӧдӧм вылӧ рӧскодсӧ вештӧны Коми Республикаса республиканскӧй сьӧмкуд сьӧм тшӧт весьтӧ.”.

2. “Коми Республикаса Юралысьлӧн Администрация йылысь” Коми Республикаса Юралысьлӧн 2015 во ӧшым тӧлысь 11 лунся 145 №-а Индӧдын:

Коми Республикаса Юралысьлӧн Администрация йылысь положениеын (1 №-а содтӧд):

1 пункт гижны тадзи:

“1. Коми Республикаса Юралысьлӧн Администрация (водзӧ – Администрация) лоӧ Коми Республикаса олӧмӧ пӧртысь власьт органӧн, коді отсалӧ Коми Республикаса Юралысьлы, Коми Республикаса Веськӧдлан котырлы збыльмӧдны налысь уджмогъяссӧ да видзӧдӧ, кыдзи Коми Республикаса олӧмӧ пӧртысь власьт тэчасын органъяс збыльмӧдӧны Коми Республикаса Юралысьлысь, Коми Республикаса Веськӧдлан котырлысь помшуӧмъяссӧ (тшӧктӧмъяссӧ).”;

6 пунктса 5 пунктулын “Коми Республикаса Веськӧдлан котырлысь уджсӧ могмӧдӧм” кывъяс водзӧ содтыны “Коми Республикаса Юралысьлысь уджсӧ да” кывъяс.